Måsefamilien

Måsefamilien, Laridae, er ein biologisk familie av måsar, terner og saksenebbar som tilhører ordenen vade-, måse- og alkefuglar. Artane i familien førekjem over heile verda, men i liten grad ved Antarktis. Mange artar i familien er kystfuglar, men nokre artar lever i innlandet, i elvar, innsjøar og på våtmarker, men somme er òg periodevis knytt til menneske. Dei to måsane i slekta Rissa, krykkje og raudfotkrykkje, samt sabinemåse kan treffast på opent  hav.

Artane i denne familien har symjehud på føtene og nebbet manglar cere, vokshud på overnebbet. Nasebora er på eller over midten av nebbet. Horndekket på nebbet er ikkje delt slik som hos stormfuglar. I absolutt eit fleirtal av artane er kjønna like. Fjørdrakta hos dei fleste artene av terner og måsar er vanlegvis hovudsakleg kvit og grå med innslag av svart, men somme har mørke fjørdrakter. Sommardrakter vil ofte avvike frå vinterdrakta. Ungfuglar har varierande grad av spraglete brun og grå fjørdrakt.


Oversyn over slekter 

Slekter i Laridae i rekkjefølgje etter Clementslista versjon 6.8 frå august 2013, norske fuglenamn er etter Norske navn på verdens fugler.
Måsar
 Slekt Creagrus,  svalestjertmåse, Creagrus furcatus, endemisk til Galapagosøyane
 Slekt Rissa, krykkje langs kystar av nordlege Atlanterhavet og Stillehavet, samt raudfotkrykkje i Beringhavet
 Slekt Pagophila,  ismåse, Pagophila eburnea, sirkumpolar i Arktis, på pakkis eller ved kanten
 Slekt Xema,  sabinemåse, Xema sabini, sirkumpolar i Arktis
 Slekt Saundersilarus,  gulehavsmåse, Saundersilarus saundersi, kysten av Kina, Korea og sørlege Japan
 Slekt Chroicocephalus, elleve relativt små måsar, dei fleste med hette. Slekta er vidt distribuert i alle verdsdelar unntatt Antarktis
 Slekt Hydrocoloeus,  dvergmåse, Hydrocoloeus minutus, oppstykka leveområde i Eurasia inkludert vestlege og sørlege Europa. Avgrensa i N-Amerika
 Slekt Rhodostethia,  rosenmåse, Rhodostethia rosea, lever i arktis, nordlege Amerika, Grønland og nordaustlege Sibir 
 Slekt Leucophaeus, fem  måseartar i «den nye verda», fleire med relativt mørk fjørdrakt
 Slekt Ichthyaetus, seks måsar i  «den gamle verda»
 Slekt Larus, 22 store kvithovuda måsar, vidt spreitt, dei fleste på den nordlege halvkula, alle dei vanlege måseartane i Noreg er Larus-måsar: svartbak, sildemåse, gråmåse, fiskemåse 

Noddyar, oftast lista saman med terner
 Slekt Anous, tre tropiske noddyar, verdsomspennande distribusjon
 Slekt Procelsterna, to artar i Stillehavet, frå tropisk til temperert område
 Slekt Gygis,  silketerne, Gygis alba, lita, kvit terne med utbreiing på øyar i tropiske hav

Terner
 Slekt Onychoprion, fire tropiske artar, fleire med mørk overside, ein art beringterne hekkar langs kysten av Alaska og Nordaust-Sibir
 Slekt Sternula, sju artar av små terner
 Slekt Phaetusa,  tjukknebbterne, Phaetusa simplex, ei stor terne i og rundt Amasonasbassenget
 Slekt Gelochelidon,  sandterne, Gelochelidon nilotica, ei stor terne, sirkumpolar i tropiske område
 Slekt Hydroprogne,  rovterne, Hydroprogne caspia, nest største ternearten, sirkumpolar nær tropane, hekkar i tempererte område
 Slekt Larosterna,  inkaterne, Larosterna inca, ei mørk terne ved kysten av Chile og Peru
 Slekt Chlidonias,  ferskvassartar, tre svartterner med mørke område i fjørdrakta, og ei lysare, maoriterne
 Slekt Sterna, 13 vidt spreidde artar typiske terner, inkluderer raudnebbterne, makrellterne, rosenterne
 Slekt Thalasseus, seks terneartar med fjørtopp, verdsomspennande utbreiing, inkluderer verdas største art rovterne og splitterne

Saksenebbar
 Slekt Rynchops, tre artar saksenebbar, terneliknande fuglar i tropisk og subtropisk Amerika, Afrika og Sør-Asia

Kjelder 
Denne artikkelen bygger på «Måsfåglar» frå ,  den 30. november 2014.

Referansar

Bakgrunnsstoff